Nyhedsbrev

28. januar 2015

**Dialogmøde om idrætsstrategi**

Det er vigtigt, at øens idrætsforeninger kommer og deltager i debatten, når Bornholms Regionskommune holder dialogmøde omkring oplægget til Bornholms nye idrætsstrategi. Udkastet kan læses her: [*http://www.brk.dk*](http://www.brk.dk/Borger/Kultur-Fritid/Sider/Idr%c3%a6tsstrategi.aspx)

Mødet er **mandag den 2. februar** fra kl. 18-22 på Åvangskolen i Rønne. Tilmelding til [skf@brk.dk](mailto:skf@brk.dk).

**Høringssvar om skolestruktur**

DGI Bornholm har fremsendt høringssvar til den fremtidige skolestruktur. Her har vi bl.a. påpeget hensynet til de unges muligheder for at dyrke idræt og være frivillige i en lokalforening samt foreslået etableringen af en idrætslinje på én af øens overbygningsskoler. Læs hele høringssvaret [her](https://dokumenter.dgi.dk/_layouts/DGI/DashBoard/PublishingExternal/DocHandler.ashx?id=GRUPPERUM-118-661).

**Evaluering af 55 + satsningen**

DGI Bornholm har lavet en evaluering af satsningen med at få flere aktive førtidspensionister samt 55+’ere. Det viser sig nu, at ud af de godt 210 udleverede motionspas, er halvdelen blevet anvendt – og af disse, er 70 % fortsat i en idrætsforening, hvilket er meget positivt. Vi arbejder på at gentage ordningen ved sæsonstart 2015.

**Strategidag i DGI Bornholm**

Lørdag den 31. januar mødes DGI Bornholms bestyrelse, repræsentanter fra aktivitetsudvalget og personalet for at drøfte DGI Bornholms strategi.

**DGI Bornholms Årsmøde 21/4**

Husk at sætte kryds i kalenderen tirsdag den 21. april 2015, hvor DGI holder Årsmøde i Aakirkeby-hallerne.

**Kandidater til DGI-priser**

Hvem fortjener et ekstra skulderklap? Ved DGI Bornholms Årsmøde vil der blive uddelt tre priser:

1. Udviklingsprisen for innovative tiltag (2.500 kr.)
2. Årets ungdomstræner u. 25 år (1.500 kr.)
3. Årets Idrætslederpris (5.000 kr. fra Sparekassen Bornholms Fond)

Fristen for indstilling af kandidater er den 1. april. Idrætsforeningerne får direkte besked om dette i selvstændig mail.

**Styrkelse af Aktivitetsudvalg**

Bestyrelsen for DGI Bornholm har besluttet at afsætte en særlig pulje i 2015 til ”trivsel, udvalgspleje og rekruttering af nye frivillige”. Der er tale om en særlig satsning i 2015, hvor DGI Bornholms aktivitetsudvalg hver vil kunne bruge op til 1.500 kr. til styrkelse af udvalgsarbejdet.

**Nye kørsels-satser**

Vær opmærksom på, at Skatterådet fra 1. januar 2015 har ændret satserne for befordringsgodtgørelse. For kørsel i egen bil for foreningen er den høje sats ændret fra 3,73 kr. til 3,70 kr. pr. km og den lave sats er ændret fra 2,10 kr. til 2,05 kr. pr. km. Satserne for skattefri godtgørelse til ulønnede ledere, trænere og instruktører er uændrede.

**KlubLiv Danmark**

er en ny forening under DGI, som bringer det lokale forretningsliv og det lokale idrætsliv sammen på en helt ny og unik måde, der støtter dem begge. Du kan være med til at tjene penge til din forening: [www.klublivdanmark.dk](http://www.klublivdanmark.dk).

**Ny præsentationsfolder**

DGI Bornholm har lavet en ny præsentationsfolder, hvor vi bl.a. orienterer om de medlemsfordele, der er ved at være medlem af DGI. Folderen bliver udsendt i forbindelse med DGI’s Årsmøde, men vil også kunne hentes på kontoret.

**Ny hjemmeside – dgi.dk**

DGI på landsplan lancerer ny hjemmeside, som også har ændret i opsætningen for DGI Bornholms hjemmeside. Vi er ikke helt på plads – men prøver at følge med☺

**Billetter til Verdensholdet**

Husk at få bestilt billetter til DGI Verdensholdets opvisning på Landsstævnestadion i Rønne mandag den 15. juni

Billetter kan købes på [www.billetten.dk](http://www.billetten.dk)

*Karen-Margrethe*